শ্রীলীলা কী গোপনে বাগদান সারলেন!

‘আশিকী ৩'(Aashiqui 3) ছবিতে দক্ষিণী অভিনেত্রী শ্রীলীলা(Sreeleela) অভিনয় করছেন কার্তিক আরিয়ানের(Katik Aaryan) সঙ্গে। অনুরাগ বসু(Anurag Basu) পরিচালিত এই ছবির নতুন জুটি নিয়ে দর্শকরা যথেষ্ট উত্তেজিত। অনেকেরই ধারণা শুধু পর্দায় নয় রিয়েল লাইফেও পরস্পরের প্রেমের বন্ধনে আবদ্ধ হয়েছেন শ্রীলীলা-কার্তিক। যদিও তা গুঞ্জন পর্বেই থেকে গেছে। এসব নিয়ে দুজনের কেউ মুখ খোলেননি। কিছুদিন আগেই শ্রীলীলাকে দার্জিলিঙে কার্তিকের সঙ্গে শুটিং করতে দেখা গেছে। যেখানে তার ভক্তরা তাকে ঘিরে ধরেছিল। সেসব ছবিও সোশ্যাল মিডিয়ায় ভাইরাল হয়েছে। অভিনেত্রীকে বিভিন্ন চলচ্চিত্রে তার নৃত্যশৈলী প্রদর্শন করতে দেখা গেছে। যদিও এবার তিনি ‘নৃত্যশিল্পী’ ট্যাগ থেকে মুক্তি পেতে চাইছেন।
এর মধ্যেই সোশ্যাল মিডিয়ায় শ্রীলীলার গায়ে হলুদের ছবি ভাইরাল হয়েছে। ছবিগুলি নিয়ে তার অনুরাগীদের মধ্যে আলোচনা তুঙ্গে(Wedding Rumours)।

শেয়ার করা ছবিগুলোতে দেখা যাচ্ছে অভিনেত্রী চমৎকার একটি শাড়ি পরা অবস্থায়। যা দেখে অনেকে ‘পুষ্পা ২'(Pushpa2) ছবির আইটেম কন্যা শ্রীলীলাকে নতুন কনে ভাবছেন। অনেকেরই ধারণা এগুলি বাগদান অনুষ্ঠানের ছবি। অন্য একটি ছবিতে যথেষ্ট উচ্ছ্বাস। চোখে মুখে বাঁধ ভাঙ্গা হাসি। তাঁর চিবুকে একজন হলুদ মাখিয়ে দিচ্ছেন।

আর সিঁথিতে দেখা যাচ্ছে লাল রংয়ের কিছু একটা। গলায় ভারি গহনা, মাথায় টিকলি। এসব ছবি দেখে অনেকেরই মনে প্রশ্ন জেগেছে তাহলে কি শ্রীলীলা বাগদান সারলেন! তবে তেলেগু একটি গণমাধ্যম জানিয়েছে এগুলি তার বাগদান অনুষ্ঠানের নয় বরং তার জন্মদিন উপলক্ষে ঐতিহ্য মেনে জন্মদিনের অনুষ্ঠানের আয়োজন করেছিলেন অভিনেত্রীর মা।

কিন্তু সোশ্যাল মিডিয়ায় কিছুতেই তার অনুরাগীদের শ্রীলীলার বাগদান-গায়ে হলুদের চর্চা থামানো যাচ্ছে না। কারণ কিছুদিন ধরেই বলিউড অভিনেতা কার্তিক আরিয়ানের সঙ্গে তার প্রেমের সম্পর্কের গুঞ্জন উড়ে বেড়াচ্ছে। আর এই গুঞ্জনের আগুনে ঘি ঢেলে ছিলেন কার্তিক আরিয়ানের মা মালা তিওয়ারী।

প্রসঙ্গত, ২০০১ সালের ১৪ জুলাই মার্কিন যুক্তরাষ্ট্রের নিশিগানে জন্মগ্রহণ করেছিলেন ভারতীয় বংশদ্ভুত শ্রীলীলা। সেখানেই তিনি চিকিৎসা বিজ্ঞানে পড়াশোনা করেন। এরপর ২০১৯ সালে ‘কিস’ ছবির মাধ্যমে বড় পর্দায় পা রাখেন। এই মুহূর্তে শ্রীলার হাতে পাঁচটি ভাষার ছবি রয়েছে।